**သင်ခန်းစာ (၈)**

**အောင်မြင်မှုအတွက်အကြံအစည်**

**ဖေဖော်ဝါရီလ ၁၈ - ၂၄**

ဥပုသ်နေ့မွန်းလွဲပိုင်း ဖေဖော်ဝါရီလ ၁၈ ရက်

ဖတ်ရန်ကျမ်းချက်များ။ ဒေ၊ ၁၂း၁။ က၊ ၂း၁၅။ ၁တိ၊ ၅း၈။ ကောလောသဲ၊ ၃း၂၃၊၂၄။ က၊ ၃၉း၂-၅။

သုတ္တံ၊ ၃း၅-၈။

အလွတ်ကျမ်းချက်

‘‘လူ၏အမှုကိုသာဆောင်ရွက်သကဲ့သို့မဟုတ်၊ သခင်ဘုရား၏ အမှုတော်ကိုဆောင်ရွက်သကဲ့သို့၊ လေ သမျှတို့၌ စေတနာစိတ်နှင့် ပြုကြလော့။ သင်တို့သည် သခင်ခရစ်တော်၏အစေကိုခံကြသည်ဖြစ်၍၊ အမွေ တော်တည်းဟူသောအကျိုးကို၊ ထိုသခင်ဘုရား၏လက်တော်မှ ခံရလိမ့်မည်ဟု သိမှတ်ကြလော့’’ (ကောလောသဲ၊ ၃း၂၃၊၂၄)။

အများသောသူတို့သည် အောင်မြင်မှုကိုနှစ်သက်ကြသည်။ ပျော်ရွင် သောအသက်တာကို တောင့်တကြ သည်။

အမှန်ပင်ကျရှုံးလျက်ရှိနေသောကမ္ဘာကြီးပေါ် နေထိုင်ရသောသူတိုင်း ဒုက္ခပြသနာကို ခဏသာ ခံနိုင်ရည် ရှိသည်။ ကြာလာသည်နှင့်အမျှ စိတ်ပျက် အားငယ်ကြလိမ့်မည်။ လွယ်ကူသောကိစ္စမဟုတ်။

သို့ဖြစ်၍ အောင်မြင်မှု၏အဓိပ္ပာယ်ကို ကျွနု်ပ်တို့မည်သို့ဖွင့်ဆိုကြ မည်နည်း။ အဲဂုတ္တုပြည်၌ ယောသပ် သည် ပြသနာမျိုးစုံနှင့်ဦကံရသည်။ အောင်မြင်မှုနှင့်ပြည့်ဝသောအသက်တာမျိုးကားမဟုတ်။ အဆုံးသတ်ကောင်း မကောင်းကို အသေအချာမတွေးနိုင်ပါ။ ထောင်ထဲမှနန်းတော်ဆီသို့ ရောက်နိုင် သလို၊ ဗတ္တိဇံဆရာယောဟန်ကဲ့သို့ ခေါင်းဖြတ်ခံရမည့် အသက်တာအဆုံးသတ် ပုံမျိုးလည်းရှိသည်။ ယောဟန်သည် ထောင်ထဲမှာနေ၍ သင်္ချိုင်းသို့ တန်းသွား ခဲ့ရသည်။ သူ့အသက်တာ၏အောင်မြင်ခြင်းသည်မည်သို့နည်း။ ‘‘အောင်မြင်မှု’’ ၏အဓိပ္ပာယ်ကို သင်၏ ခံယူပုံ ခံယူချက်ဖြင့်သာ အဓိပ္ပာယ်ဖွင့်ဆိုနိုင်ပါမည်။

ယခုအပတ်တွင် အောင်မြင်ခြင်း၏သဘောသဘာဝကို ကျွန်ုပ်တို့ လေ့လာကြရပါမည်။ အခြေခံ လေ့လာ ရမည့်အကြောင်းမှာ ဘဏ္ဍာစိုးအရာနှင့် ငွေကြေးစည်းကမ်းအကြောင်းပင်ဖြစ်သည်။ ကျွန်ုပ်တို့သည် ဘယ်သူ ဘယ်ဝါ ဘယ်နေရာမှာနေသည် စသည်တို့သည် အကြောင်းရင်းမဟုတ်၊ ငွေကြေး ဟူသည် ကျွန်ုပ်တို့နှင့် အနည်း အများပတ်သက်နေရမည်သာရှိသည်။ ငွေလိုချင် သည်ဖြစ်စေ၊ မလိုချင်သည်ဖြစ်စေ ငွေနှင့်ပတ်သက်နေရပါမည်။ အဆင့်အဆင့် ဖြင့်သတ်မှတ်ချက်ပြုထားပါသည်။ အောင်မြင်မှုကိုရရှိနိုင်ရန် အာမခံသော လမ်းခရီး စည်းကမ်း ကလေးများ သတ်မှတ်ပေးထားသည်။ ရှောင်ရန်နှင့်ဆောင်ရန် အချက်ထောင်ချောက်နှင့် အမှားကလေးများကို သတိပြုရင်း ခက်ခဲကြမ်းတမ်း သောငွေကြေးပြသနာကို အောင်မြင်ကျော်လွားသွားနိုင်ရန်ဖြစ်သည်။

**ပထမဦးစားပေးရမည့်နံပါတ် (၁) အရာ တနင်္ဂနွေနေ့ ဖေဖော်ဝါရီလ ၁၉ ရက်**

ဒေ၊ ၁၂း၁ ကိုဖတ်ပါ။ သင့်အတွက်၊ ကျွန်ုပ်အတွက် မည်သည့် သတင်းစကားပါရှိသနည်း။

--------------------------------------------------------------------------------------------------

ငယ်ရွယ်သူဘဝမှ အသက်ကြီးရင့်လာသည်နှင့် စားဝတ်နေရေး အတွက် စဉ်းစားပြင်ဆင်လာကြသည်။ ယေရှုရှင်ကိုယ်တော်တိုင်က ကျွန်ုပ် တို့ကိုသွန်သင်ထားသည်မှာ မည်သည့်အရာကိုဦးစားပေးရမည်အကြောင်း ကျွန်ုပ်တို့၏လိုအပ်ချက်ကို ထောက်ပြခဲ့သည်။ ‘‘ဘုရားသခင်၏နိုင်ငံတော်နှင့် ဖြောင့်မတ်ခြင်းတရားကို ရှေးဦးစွာ ရှာကြလော့။ နောက်မှထိုအရာများကိုထပ်၍ ပေးတော်မူလတ္တံ့’’ (မဿဲ၊ ၆း၃၃)။ အသက်ကြီးလာပြီဖြစ် သော် လည်း ငယ်သောအရွယ်မှစ၍ ယေရှုရှင်အတွက် မည်သည့်ရွေးချယ်မှုမျိုးမျှမရှိခဲ့သူတို့ အဖို့ ဘဏ္ဍာ စိုးဆိုင်ရာ စစ်မှန်သောဆုံးဖြတ်မှုကို ပြုလုပ်ရန်လိုပါသည်။

က၊ ၂၈း၂ဝ-၂၂ တွင်တွေ့ရသည်အတိုင်း ယာကုပ်သည် အသက်တာ ၌အရေးကြီးသောအလုပ်ကို ရွေးချယ် ပြုလုပ်ခဲ့သည်။ ဝိညာဉ်ရေးသော်လည်း ကောင်း၊ ငွေကြေးစီမံမှုသော်လည်းကောင်း အမှန်ကို ရွေးချယ် လုပ် ဆောင်ခဲ့သည်။ ရူပါရုံ၌ ဘုရားသခင်သည် ယာကုပ်အား မိမိကိုယ်ကိုမိတ်ဆက်ပေး ခဲ့သည်။ ‘‘ငါသည် သင်၏ အဘ အာဗြဟံ၏ဘုရား၊ ဣဇာက်၏ဘုရားတည်း ဟူသော ထာဝရဘုရားဖြစ်၏’’ (က၊ ၂၈း၁၃)။ ဘုရားသခင်နှင့် ကတိပြုခဲ့သောစကားမှာ ယာကုပ်က ‘‘ထာဝရဘုရားသည် ငါ၏ဘုရားဖြစ်တော်မူလျှင်’’ (က၊ ၂၈း၂၁)။

က၊ ၂၉း၉-၂ဝ ကိုဖတ်ပါ။ ယာကုပ်၏အသက်တာတွင် မည်သည့် အရေးပါသော အချိန်ကိုက် ဖြစ်လာမှု ရှိခဲ့ သနည်း။

--------------------------------------------------------------------------------------------------

ယာကုပ်သည် မိမိ၏ဝိညာဉ်ရေးရာနှင့်ငွေကြေးအပေါင်းတို့ကို ဘုရားရှင် ထံအပ်နှံမှုပြုပြီးနောက်တွင် ဘုရားသခင်မှသူ့အား ရာခေလရှိသောရေတွင်း ဆီသို့ လမ်းညွန်ပို့ဆောင်ခဲ့သည် (က၊ ၂၉း၉-၂ဝ)။ သင်သည် အိမ်ထောင် မပြုမီ သင်၏ဝိညာဉ်ရေးရာနှင့်ငွေကြေးပြင်ဆင်မှုကို ဆက်ကပ်အပ်နှံရန် လိုပါသည်။ အိမ်ထောင်ဖက် ဖြစ်လာမည့်ခင်ပွန်းလောင်း၊ ဇနီးလောင်းတို့ သည်လည်း ‘‘မည်သည့်အရာကိုရရှိနိုင်မည်’’ ကို ကြို၍ သိရှိထား နိုင်မည်။ ဆက်ကပ်မှုရှိသောခရစ်ယာန်ဟုတ်ပါ၏လား။ မည်သည့်အလုပ်ကိုဦးတည် လုပ်သွားမည့်သူဖြစ်မည်၊ ကျောင်းဆရာ၊ ဆရာမဖြစ်မည်လား၊ သူနာပြု ဖြစ်မည်လား၊ ရှေ့နေလား၊ အလုပ်ကြမ်းသမားလား စသည်ဖြင့် ပို၍ သိမြင် နိုင်လိမ့်မည်။ ကျွန်ုပ်ဆက်ကပ် သောအသက်တာသည် မည်သို့သောအသက်တာ မျိုးဖြစ်မည်။ အခြားသော ဖြေဆိုရန်လိုအပ်သည့်မေးခွန်းများကို အိမ်ထောင် မပြုမီမှာ သင်၏ဆက်ကပ်ခြင်းကို သိသာစေရမည်။ ပညာရေး နှင့် ပတ်သက်၍ မည်သည့်အဆင့်အတန်းရောက်နေပြီနည်း။ အိမ်ထောင်ကျပြီးမှ အကြွေးမည်မျှ ရှိလာမည်၊ မည်မျှဆပ်ရမည်စသည့် ကြိုတင်ကန့်သတ်ချက်များကိုပြင်ဆင် ထားရမည်။ ကျလာမည့်တာဝန်ကို ကျွန်ုပ် လက်ခံ ကျေနပ်နိုင်ပါမည်လား အစ ရှိသည်တို့ဖြစ်သည်။

၂ကော၊ ၆း၁၄၊ ၁၅ ကိုဖတ်ပါ။ လက်တွဲဖော်ရှာဖွေရာတွင် ဖော်ပြ သောကျမ်းချက်မှဆုံးမစကားသည် အဘယ်ကြောင့်အလွန်အရေးပါနေသနည်း။ ကောင်းမွန်ပြည့်စုံသော အိမ်ထောင်ရေးဖြစ်မလာသည့်တိုင် အိမ်ထောင်ကို ပို၍ ကောင်းစေနိုင်သောအကြံပေးကူညီမှု မည်သို့ဖြစ်စေနိုင်ပါသနည်း။

**အလုပ်လုပ်ခြင်း၏ကောင်းချီးမင်္ဂလာ တနင်္လာနေ့ ဖေဖော်ဝါရီလ ၂ဝ ရက်**

မိဘလက်ငုတ်လက်ရင်း အမွေအပြည့်အစုံထားခဲ့ပေးသော သားသမီး တို့သည် အလုပ်လုပ်စရာမလိုပါ။ ထိုသို့သောသားသမီးများတို့သည် ငယ်ရွယ်စဉ် ပိုက်ဆံကြွယ်ဝကြသော်လည်း ကြီးလာသောအခါ ငွေသည် သူတို့ကိုဖျက်ဆီး ပစ်ကြသည်ဟုသာတွေ့ရသည်။ မကြာမီအလုပ်ရှာပြီးအသက်မွေးရတော့ သည်။ ဝင်ငွေ ကောင်း ရရှိရန် အလုပ်ကိုလေ့လာရှာဖွေပါ။ မှားယွင်းသောလမ်း မည်သည့်အခါမျှမဖြစ်လာနိုင်ပါ။

က၊ ၂း၁၅ ကိုဖတ်ပါ။ (ဒေ၊ ၉း၁ဝ နှင့် ၂သက်၊ ၃း၈-၁ဝ ကိုလည်းဖတ်ပါ)။ အပြစ်မဝင်မီကပင် အာဒံနှင့်ဧဝတို့ မည်ကဲ့သို့နေထိုင်ခဲ့ရ သနည်း။ အလုပ်လုပ်ရမည်ဟု ဘုရားရှင်မိန့်တော်မူခဲ့ပါသလား။ အလုပ် မလုပ်သောသူ၊ ပျင်းရိသောသူသည် အမင်္ဂလာကိုခံရမည်အမှန်ပင်ဖြစ်ပါသလား။

--------------------------------------------------------------------------------------------------

အလုပ်လုပ်ရခြင်းသည် ဒဏ်ပေးခြင်းသဘောမျိုးမဟုတ်။ ကောင်းဖို့ ရန်အတွက် ဘုရားရှင် စီမံထား သည်။ ကောင်းကင်နိုင်ငံတော်ရောက်သွား သည့်နောက်၊ အပြစ်မရှိသောကမ္ဘာ၌ နေထိုင်သွားရသည့်တိုင် သေခြင်း မရှိ၊ အိုနာခြင်းကင်းသောနေရာမှာပင် လူသားများသည် အလုပ်လုပ်ရန်လိုအပ် ကြောင်းကို ဘုရားရှင်သိ တော်မူ၏။

အာဒံသည် ဧဒင်ဥယျာဉ်တော်ကိုပြုစုရန် ကြည့်ရှုထိန်းသိမ်းရသည့် အလုပ်ကို ဘုရားသခင် စေခိုင်း ခဲ့သည်။ အလုပ်မရှိလျှင် အာဒံပျင်းရိနေမည်ကို ဘုရားရှင်သိရှိထားသည်။ ဥယျာဉ်တော်၏အလှအပသည် အာဒံကိုစိတ် ရွင်လန်းစေသည်။ သို့သော် ထိုမျှလောက်နှင့်မပြီးသေး။ သူ၏ကိုယ်ခန္ဓာ အင်္ဂါများ သန်မာ ကျန်းမာနေစေရန် ကိုယ်ကာယလေ့ကျင့်ခန်းအတွက် အလုပ်လုပ်ရသည်။ လူသည် အလုပ်မရှိ၊ အကိုင်မရှိ နေလျှင်လည်းရပါသည်။ လုပ်ကိုင် စားစရာလည်းမလိုပါ။ သို့သော် ဘုရားရှင်သိရှိထားသည်မှာ လူသည် အလုပ် မရှိလျှင် မပျော်ရွင်နိုင်။ ထိုကြောင့် လူကိုအလုပ်ပေးထားသည်။ အနာဂတ် ဘုန်းတော်အတွက် ကတိတော် ထားရာ၌ လည်း လူသည် ပင်ပန်းစွာလုပ်ကိုင် ပြီးမှစားရမည်အကြောင်း ဖော်ပြထားသည် (Ellen G. White, Our High Calling, p. 223).

လူသားများကျဆုံးပြီးနောက် အပြစ်ကြောင့် လူတို့ပင်ပန်းကြီးစွာ လုပ်စားကြရသည်။ အာဒံကို ဘုရားရှင် မိန့်တော်မူသည်မှာ ‘‘မြေသည် သင်၏ အတွက် ကျိန်ခြင်းကိုခံလျက်ရှိ၏။ မြေ၏အသီးကို တစ်သက်ပတ်လုံး ပင်ပန်း စွာစားရမည်’’ (က၊ ၃း၁၇)။ သင်မှတ်သားရန်မှာ ဘုရားသခင်သည် သင့်ကြောင့် မြေကိုကျိန်ခဲ့ရသည်။ အာဒံအတွက်မြေသည် အသက်မွေးရန် လုပ်စားရ၍ ပင်ပန်းကြီးစွာသောဒုက္ခကို ဖြစ်စေခဲ့သည်။ ကျဆုံးသွားသော လူသားမျိုးနွယ်အားလုံးပါဝင်၍ ဒုက္ခရောက်ရတော့သည်။

အလုပ်နှင့်ပတ်သက်၍ ကောင်းချီးမင်္ဂလာမည်သို့ဖြစ်သွားစေနိုင်ပါ သနည်း။

‘‘ပိုက်ဆံရှာသောနှစ်များ အင်္ဂါနေ့ ဖေဖော်ဝါရီလ ၂၁ ရက်

လူသားများအတွက် အလုပ်လုပ်ကိုင်နိုင်သော အချိန်အကန့်အသတ်ကို ဘုရားရှင် သတ်မှတ်ပေးထား သည်။ အလုပ်လုပ်ရမည့်နှစ်ကို အနှစ် (၄ဝ) ခန့်ပေးထားသည်။ အများစုသောသူတို့အတွက် ကလေးဘဝမှ လူလားမြောက် ချိန် သို့မဟုတ် ပညာပြီးဆုံးချိန်နှင့် အိမ်အတွက်လိုအပ်နေသောအရာများကို ဝယ်ယူရမည့် အချိန်များကို အလုပ်လုပ်ရမည့်အချိန်ဟု သတ်မှတ်ကြသည်။ ငွေကြေးရှာရမည့်အချိန်ကိုသတ်မှတ်ရန် မလွယ်ကူပါ။ မိသားစုတစ်စုသည် စုပေါင်းအလုပ်လုပ်ကြသည်ဖြစ်၍၊ ပေါင်းစည်းလုပ်ကိုင်သောအသက်တာကို ဖွဲ့စည်းထားသည်။ အိမ်အတွင်းရှိမိသားစုဝင်တိုင်းသည် တစ်သက်လုံးမိမိတို့ လုပ်နိုင်သောအလုပ်ကို တာဝန်ယူလုပ်ကြသည်။ ငွေကြေးလိုအပ်မှုဖြစ်လာလျှင် အိမ်ထောင်ရေးကိုပါ ထိခိုက်သွားမည်။ မကြာခဏလည်း ထိုသို့ဖြစ်ပေါ်နေ ပါသည်။ နှစ်ဖက်သောမိဘဆွေမျိုးများတို့မှာ ဆက်ကပ်အသက်ရှင်သော ခရစ်ယာန်များဖြစ်၍၊ သမ္မာကျမ်းစာအတိုင်း လိုက်လျှောက်အသက်ရှင်ကြ၍ ပိုမိုကောင်းမွန်သောအိမ်ထောင်ရေးကို ဖြစ်စေပါသည်။

၁တိ၊ ၅း၈။ သုတ္တံ၊ ၁၄း၂၃ နှင့် ကောလောသဲ၊ ၃း၂၃၊၂၄) ကို ဖတ်ပါ။ အိမ်ထောင်တွင် မရှိမဖြစ် လိုအပ်သော ငွေကြေးကို မည်သို့မည်ပုံ လုပ်ဆောင်ရကြောင်း အရေးကြီးသောအချက်အား ကျမ်းချက်မှမည်သို့ဆုံးမ ထား သနည်း။

--------------------------------------------------------------------------------------------------

ပြဿနာအများစု၌ အိမ်ထောင်ဦးစီးလင်ယောက်ျားသည် အဓိကလူလို သဘောထားပြီး၊ ဇနီး၊ ခင်ပွန်းနှစ်ဦးလုပ်ရမည်ကိစ္စကို တစ်ဦးတည်းဦပတတ် သည်။ မမျှော်လင့်သောဖျားနာခြင်းမျိုး၊ စီးပွားကျခြင်းမျိုး စသည်တို့တွင် အခက်အခဲများစွာဖြစ်လာသည်။ လိုအပ်ချက်များစွာရှိလာ၍ ပြန်လည်တည့်မတ် သွားစေရန် လုပ်ဆောင်ဖို့ရန်လိုသည်။

ကမ္ဘာကြီးပေါ်မွေးဖွားလာသောသားသမီးတို့ကို ‘‘ဘုရားရှင်ထံမှ လက်ဆောင်ဘဏ္ဍာအမွေရတနာ’’ ဟူ၍ ခေါ်ဆိုသမုတ်ကြသည်။ သားသမီး တို့သည်လည်း မိမိတို့၏တာဝန်ကို အလှပဆုံးလုပ်ဆောင်နေကြောင်းကို သတိရပါ။ ခရစ်ယာန်မိဘတို့၏တာဝန်မှာ သားသမီးများအားသွန်သင်ရမည့် အရာသည် သူတို့သည် ကြီးပြင်းလာ သည်နှင့်အမျှ အနာဂတ်ရင်ဆိုင်ရမည့် ပြသနာပေါင်းစုံကို ရဲရင့်စွာရင်ဆိုင်တတ်ရန်ဖြစ်သည်။ မိဘတို့ကိုကူညီနိုင် သောအချက်ပေါင်း သုံးချက်ရှိသည်။

(၁) ခရစ်ယာန်ပတ်ဝန်းကျင်လွမ်းမိုးသောအိမ်ထောင်ကို ပြင်ဆင်ပါ။ အချိန်မှန်၊ စိတ်ဝင်စားဖွယ်၊ ပျော်ရွင်ဖွယ်ဖြစ်သော အိမ်ထောင်ဝတ်ဦပခြင်းကို မှန်မှန်ဦပလုပ်ပါ။ ဥပုသ်စာဖြေအတန်းနှင့် ဘုရားကျောင်း ဝတ်ပြုခြင်းအစီအစဉ်ကို အမြဲတက်ရောက်ပါ။ ဆယ်ဖို့တစ်ဖို့အပေါ်သစ္စာရှိပါ။ အလှူငွေကို ရက်ရောစွာ ထည့်ဝင် ပါ။ ထိုအကျင့်များသည် အလွန်ထိရောက်သောပုံသွင်းမှုပင်ဖြစ်သည်။

(၂) သားသမီးများအလုပ်ကိုလုပ်ချင်စိတ်၊ အလုပ်ကိုမြတ်နိုးချစ်ခင် စိတ်ရှိစေရန် သင်ကြားပေးပါ။ အလုပ် လုပ်ခြင်းသည် ဂုဏ်သိက္ခာရှိကြောင်း၊ ပျော်ရွင်စရာဖြစ်ကြောင်း၊ အကျိုးဆုလာဘ်ကြီးကြောင်းကို သိရှိစေပါ။ လုပ်ဆောင်ရမည့်တာဝန်ကို အချိန်ပေးလုပ်ဆောင်သောကြောင့် ဝင်ငွေများ ရရှိလာခြင်းကို သဘောပေါက် စေပါ။ ထိုအလုပ်သည် တန်ဖိုးရှိကြောင်းကို နားလည်စေပါ။

(၃) ကောင်းသောပညာရေးကိုသွင်းပေးပါ။ ယနေ့ပညာရေးလိုက်စား ရခြင်းသည် အလွန်အကုန် အကျများ ကြသည်။ အထူးသဖြင့် ပုဂ္ဂလိကကျောင်း များသည် အလွန်ကုန်ကျစရိတ်များသည်။ ခရစ်ယာန် ပညာရေး ကိုပေးသော ပုဂ္ဂလိကကျောင်းကိုဆိုလိုပါသည်။ သို့သော် မိဘများအနေဖြင့် သားသမီးများ အတွက် ကြိုတင် စီစဉ်ထားထားကာ ယခုဘဝအတွက်သာမဟုတ် လာမည့် အသက်တာအတွက် အကျိုးရှိစေမည့် ပညာရေး ဖြစ်သည်။ အလွန်ပင်အဖိုးတန် သောပညာရေးဖြစ်၏။

သားသမီးများသည် နောက်ဆုံးမည်သို့ဖြစ်လာမည်ကို မည်သူမျှ အာမခံချက်မပေးနိုင်ပါ။ မိဘများအနေဖြင့် သားသမီးများအား လမ်းကြောင်း ပေးခြင်းမှားပါသည်ဟု မိမိကိုယ်ကို အပြစ်မတင် မိရလေ အောင် သားသမီးများ ကြီးလာသောအခါ မိမိတို့ရွေးချယ်ခဲ့သောလမ်းမှားသည်ဟု နောင်တမရ ရလေအောင် အဘယ်ကြောင့်အလွန်အရေးကြီးပါသနည်း။

**ဂုဏ်သိက္ခာနှင့်အလုပ်လုပ်ခြင်း ဗုဒ္ဓဟူးနေ့ ဖေဖော်ဝါရီလ ၂၂ ရက်**

အသက်တာ၌ အောင်မြင်မှုအရှိဆုံးအချိန်၊ နောက်ဆုံးပိုင်းနှင့်အပျော်ရွင် ရဆုံးအချိန်သည် နဂို မျှော်လင့်ထားသည်အတိုင်း ဖြစ်မြောက်အောင်မြင်သွား သောအချိန်ပင်ဖြစ်သည်။ မိဘတို့သည် သားသမီးများ အား မိမိခြေပေါ်ရပ်တည် တတ်အောင် လူလားမြောက်သည်အထိ သွန်သင်လမ်းပြပေးစဉ် အိမ်ထောင် သည် ပေးဆပ်မှုရှိရသည်။ အိမ်ထောင်တိုင်းသည် ပြီးပြည့်စုံခြင်းမရှိနိုင်ပါ။ အကြွေးနှင့်လွတ်မြောက်သည် ဟူ၍ လည်းမရှိ။ မိသားစုစားဝတ်နေရေးလည်ပတ် မှုဦပနိုင်ရန် လုံလောက်ရုံဝင်ငွေမျိုးသာရှိသည်။

ဘုရားရှင်သည် မိမိ၏သားသမီးများကို ပိုမိုကောင်းမွန်အဆင့်မြင့် သောအလုပ်ကိုလုပ်ဆောင်ရန်နှင့် ပို၍မြင့်မားသောဘဝအသက်တာကိုရရှိရန် ခေါ်တော်မူသည်။ ကျွန်ုပ်တို့၏စိတ်နှလုံးအထဲ၌ ဘုရားရှင်၏ ပညတ်ချက်သည် ရေးသားထားလျက်ရှိပါသည် (ယေရမိ၊ ၃၁း၃၃)။ ကျွနု်ပ်တို့သည် ကိုယ်တော် ၏ဘုန်းတော်ကို ဖော်ပြထင်ရှားစေရမည်။ ပတ်ဝန်းကျင်၏ရိုက်ခတ်မှုနှင့် အတားအဆီးဖြစ်စေသော ခရစ်ယာန်တချို့၏ သွန်သင်ချက်များကို ရင်ဆိုင် ရသော်လည်း သီးခြားရပ်တည်ပြီး အသက်တာ၌ အလုပ်ကိုတန်ဖိုးထားလျက် အမြင့်သို့တက်လှမ်းနိုင်ရန် အထူးအရေးကြီးပါသည်။ သမ္မာကျမ်း၏ဆိုဆုံးမ ချက်အရ၊ ‘‘ကောင်းသောအသရေကို များစွာသောဥစ္စာထက်သာ၍ရွေးစရာ ကောင်း၏။ သူတစ်ပါးစုံမက်ခြင်းကျေးဇူးသည် ရွေငွေထက်သာ၍ ကောင်း၏’’ (သုတ္တံ၊ ၂၂း၁)။

သမ္မာကျမ်းစာ၌ မှတ်တမ်းပြုထားသော အလုပ်အပေါ်သစ္စာရှိ၍ ကောင်းချီးခံရသူများ အကြောင်း ရှိသည်။ ယာကုပ်သည် ယောက္ခမအိမ်မှ ထွက်ခွာရန်ကြံစည်သောအခါ မိသားစုအားလုံးကိုခေါ်၍ နေရင်းပြည် ဇာတိမြို့သို့ ပြန်လာကြသည်။ လာဗန်အနေဖြင့် သူ့ကိုထွက်မသွားစေရန် တားဆီးပြောဆို သည့်စကားမှာ၊ ‘‘လာဗန်က၊ သင်၏စိတ်နှင့်တွေ့ပါစေ။ ထာဝရဘုရားသည် သင်၏အကြောင်းကြောင့် ငါ့အားကောင်းချီး ပေးတော်မူသည်ကို ငါရိပ်မိပြီ’’ (က၊ ၃ဝး၂၇)။ ယောသပ်ကိုကျွန်အဖြစ် အဲဂုတ္တုပြည်သို့ရောင်းစားပစ်သော အခါ၌လည်း သူ၏အိမ်ရှင်ပေါတိဖာသည်လည်း ထိုသို့သောစကားမျိုးကိုပင် ထပ်မံပြောလာပြန်သည်။ ယောသပ်ကြောင့် သူ၌ဆုလာဘ်ကောင်းချီးရရှိကြောင်း နှုတ်မှထွက်ဆိုခဲ့သည်။

က၊ ၃၉း၂-၅ ကိုဖတ်ပါ။ ကျမ်းချက်သည် ကျွန်ုပ်တို့ကိုသေသေ ချာချာ အသေးစိတ် ဖော်ပြခြင်း မပေး သော်လည်း ယောသပ်အနေဖြင့် ပေါတိဖာ၏ မျက်နှာရအောင် မည်သို့အလုပ်ကိုလုပ်ခဲ့ကြောင်း သင်စဉ်းစား မိပါသလား။

--------------------------------------------------------------------------------------------------

‘‘သင်တို့သည် စားသော်လည်းကောင်း၊ သောက်သော်လည်းကောင်း၊ မည်သည့်အမှုကိုပြု သော် လည်းကောင်း၊ ဘုရားသခင်၏ဘုန်းတော်ကိုထောက်၍ ခပ်သိမ်းသောအမှုကိစ္စကိုပြုကြလော့’’ (၁ကော၊ ၁ဝး၃၁)။ သို့ဖြစ်၍ ကျွန်ုပ်တို့သည် အလုပ်လုပ်သည်ဖြစ်စေ၊ ငွေကြေးများကိုစီမံရသည်ဖြစ်စေ၊ မည်သည့် အလုပ်မဆို ဘုရားသခင်၏ဘုန်းတော်ကိုထောက်၍ လုပ်ဆောင်ကြရမည်။ ကိုယ်တော်သည် ကျွန်ုပ်တို့ကိုဉာဏ် ပညာပေး သော သူ၊ ဘဝ၏အောင်မြင်မှု ခွန်အားကိုပေးသူဖြစ်သည်။

‘‘အိုထာဝရဘုရား၊ ကိုယ်တော်သည် ဘုန်းတန်ခိုးအာနုဘော်၊ အောင်မြင်ခြင်းအခွင့်၊ အာဏာတော်နှင့် ပြည့်စုံတော်မူ၏။ ကောင်းကင်မြေကြီး၌ ရှိရှိသမျှကိုပိုင်တော်မူ၏။ အိုထာဝရဘုရား၊ ကိုယ်တော်သည် အစိုး ရတော်မူ၏။ ခပ်သိမ်းသောသူတို့၏အထွတ်၊ မြင့်မြတ်တော်မူ၏။ ဂုဏ်အသရေနှင့် စည်းစိမ်ဥစ္စာသည် ကျေးဇူးတော်ကြောင့်သာဖြစ်၏။ ကိုယ်တော်သည် ခပ်သိမ်း သောသူတို့ကိုအုပ်စိုးတော်မူ၏။ ခွန်အားအစွမ်းသတ္တိ ကိုပေးပိုင်တော်မူ၏။ ခပ်သိမ်းသောသူတို့အား ကြီးမြတ်သောအခွင့်နှင့်ခိုင်ခံ့သောအခွင့်ကို ပေးပိုင် တော်မူ၏’’ (၅ရာ၊ ၂၉း၁၁၊၁၂)။

သင်ကိုယ်တိုင်ကျင့်သုံးသောစနစ်စည်းကမ်းသည် အလုပ်ခွင်၌မဟုတ်သည်တိုင် အသက်တာ၌ မည်သို့ သော အချက်မျိုးဖြစ်သနည်း။ သင့်အနေဖြင့် မည်သို့ပြောင်းလဲရန် လိုအပ်သနည်း။

**ဘုရားသခင်ပေးသောအကြံတော်ကိုခံယူပါ ကြာသပတေးနေ့ ဖေဖော်ဝါရီလ ၂၃ ရက်**

လောကငွေကြေးကို မည်သို့ကိုင်တွယ်စီမံရမည်ကို ဆရာ့ဆရာကြီးများ စွာက သင်ကြားပို့ချတတ် ကြ သည်။ သို့သော် ထိုသူများကိုသတိပြုရန်နှင့် ကိုယ်တော်ပေးထားသောငွေကြေးကိုသုံးစွဲရာ၌ စီမံမှုကို အထူး အလေးထားရန် ဘုရားရှင်သတိပေးသည်။ ‘‘မတရားသောသူတို့၏တိုက်တွန်းခြင်းသို့မလိုက်၊ လူဆိုးတို့၏ လမ်းတွင်မရပ်မနေ၊ မထီမဲ့မြင်ပြုသောသူတို့၏အစည်းအဝေး၌ မထိုင်၊ ထာဝရဘုရား၏ တရားတော်၌ မွေ့လျော် ၍၊ တရားတော်ကိုနေ့ညမပြတ် ဆင်ခြင်အောက်မေ့သောသူသည် မင်္ဂလာရှိ၏။ အကြောင်းမူကား၊ ထိုသူသည် မြစ်နားမှာစိုက်လျက် မိမိအချိန်တန်မှအသီးကိုသီး၍၊ အရွက်မညှိုးနွမ်းတတ်သော အပင်နှင့်တူ၏။ ပြုလေ သမျှတို့၌ အောင်လိမ့်သတည်း’’ (ဆာ၊ ၁း၁-၃)။

ထိုကြောင့် ဘုရားရှင်၏ပညတ်တော်၌ ပျော်ရွင်ဝမ်းမြောက်ခြင်းရှိသူ တို့သည် (ပညတ်တော်၊ တရား တော်ဟု ဆိုရာတွင် အကျယ်တဝင့်နားလည် စေရန် သမ္မာကျမ်းစာကိုဆိုလိုပါသည်။) ထိုသို့သောသူတို့သည် ကောင်းချီး မင်္ဂလာကိုခံရလိမ့်မည်။ အလွန်ပင်ရှင်းလင်းလှပါသည်။ ထိုသူတို့သည် ကြွယ်ဝခြင်းသို့ ရောက်လိမ့် မည်။ အောင်မြင်ခြင်းသရဖူကို ဆွတ်ခူးသွားနိုင်သူ ဖြစ်လိမ့်မည်။

သုတ္တံ၊ ၃း၅-၈ ကိုဖတ်ပါ။ ဆိုဆုံးမထားသောတရားစကားအတိုင်း ကျွန်ုပ်တို့ငွေရေးကြေးရေးကို မည်သို့ စီမံကိုင်တွယ်ပါသနည်း။

--------------------------------------------------------------------------------------------------

ငွေရေးကြေးရေးနှင့်ဆိုင်သော သမ္မာကျမ်းစာ၏အကြံပေးချက်တို့သည် အမှန်ပင်အဖိုးထိုက်တန်သော အဆုံးအမများဖြစ်သည်။ အချက်ခုနစ်ချက်ကို ကြည့်ကြပါစို့။

(၁) အချက်အလက်များစုဆောင်းပါ။ အသုံးစရိတ်နှင့်ဆိုင်သော အကြံအစည်ကို ပိုမိုသတိဦပပါ (သုတ္တံ၊ ၂၇း၂၃၊၂၄)။ အများစုသောမိသားစု တို့သည် ပေးစရာကိုသတိမထား၊ စာရင်းမရှိပေးနေကြသည်။ ဝင်ငွေ၊ ထွက်ငွေ၊ စုငွေတို့ကို အစီအစဉ်တကျထားပါ။ အောင်မြင်မှုပိုရှိလာလိမ့်မည်။

(၂) ဝင်ငွေထက်အသုံးစရိတ်မပိုပါစေနှင့်။ ရှိတာလေးနှင့်နေတတ် အောင် ရောင့်ရဲမှုရှိပါ (သုတ္တံ၊ ၁၅း၁၆)။ အနောက်တိုင်းနိုင်ငံအများစု၌ရှိသော မိသားစုတို့သည် ဝင်ငွေရှိသည့်အတိုင်းအတာထက် ငွေကိုပို၍ သုံးတတ် သည်။ ရငွေပေးငွေကိုမချိန်ဆကြပါ။ အကြွေးတင်သူများအတွက် ပြသနာများစွာ ဝင်ရောက်လာသည်။

(၃) ဆပ်ရမည့်အကြွေးကိုချိန်ဆပြီးငွေစုခြင်း (သုတ္တံ၊ ၆း၆-၈)။ နောင်လာမည့်အချိန်အတွက် ပစ္စည်းဝယ်ယူရန် ကျွနု်ပ်တို့ငွေစုဆောင်းလေ့ရှိ သည်။ သို့သော် အစီအစဉ်စနစ်တကျပြုလုပ်ရန် သတိမပြုမိကြပါ။ အရေးပေါ် နှင့်ဖျားနာခြင်းများတွင် ကုန်ကျမည့်စရိတ်ကို မတွက်ထားကြပါ။ အချို့စုငွေ များသည် အသက်ကြီးမှစားရန် စုဆောင်းထားကြသည်။ အလုပ်မရှိတော့ သောအခါစားရန် ကြိုတင်စုဆောင်းကြသည်။

(၄) အကြွေးကို ကိုဗစ်-၁၉ လိုရှောင်ပါ (သုတ္တံ၊ ၂၂း၇)။ အတိုးနှင့် ငွေချေးယူခြင်းအသုံးမပြုရဘဲ အသားလွတ်ကုန်ကျငွေဖြစ်သည်။ အကြွေးရှိသော မိသားစု သို့မဟုတ် ပုဂ္ဂိုလ်တစ်ဦးတစ်ယောက်သည် ချေးငှားခဲ့ ရခြင်းကြောင့် ဖြစ်သည်။ ယနေ့ပြသနာကိုဖြေရှင်းလိုက်၍ နောင်ခါလာနောင်ခါစျေး အကြွေး ယူပြီး နောင်မှ ဆပ် မည်ဟု စိတ်သဘောရှိသည်။ မတော်တစ်ဆ ဘဝ ပျက်သွားခဲ့လျှင် အရှက်တကွဲအကျိုးနည်းခြင်းသာ အဖတ် တင် လိမ့်မည်။

(၅) အလုပ်ကြိုး စားသူတစ်ဦးဖြစ်စေပါ။ ‘‘ပျင်းရိသောသူသည် အဘယ် အရာကိုမျှတောင့်တ၍မရတတ်။ လုံ့လဝီရိယဦပသောသူမူကား၊ မိမိအလိုဆန္ဒ ပြည့်စုံလိမ့်မည်’’ (သုတ္တံ၊ ၁၃း၄)။

(၆) ငွေနှင့်ပတ်သက်လျှင် ဘုရားရှင်အပေါ်သစ္စာရှိပါ။ (တရားဟော၊ ၂၈း၁-၁၄)။ ဘုရားရှင် ကောင်းချီး မပါရှိ ပါက မည်သည့်မိသားစုမျှ ရပ်တည် နိုင်စွမ်းမရှိ။

(၇) လောကသည် ကျွန်ုပ်တို့၏အိမ်မဟုတ်ကြောင်းသတိရပါ။ ကျွန်ုပ် တို့စီမံခန့်ခွဲနေထိုင်ပုံသည် နောင်လာမည့်အချိန်အတွက်ဖြစ်သည် (မဿဲ၊ ၂၅း၁၄-၂၁)။

**ဆက်လက်လေ့လာရန်။ သောကြာနေ့ ဖေဖော်ဝါရီလ ၂၄ ရက်**

‘‘စီးပွားရေးလုပ်ငန်းသော်လည်းကောင်း၊အစီအစဉ်ကောင်းသော်လည်းကောင်း၊အချိန်တိုအတွင်းဖြစ်လာ ပြီး နောင်လာမည့်တစ်သက်လုံး အတွက် ဖူလုံသွားသည်မျိုး မရှိပါ။ ကောင်းကင်ဘဏ္ဍာကို လောက၏ ကြွယ်ဝ ချမ်းသာခြင်းနှင့် ဂုဏ်ပကာသနမြင့်မြတ်သောအရာဖြင့် ရယူနိုင်သူမရှိပါ’’ (Ellen G. White, Education, p. 145).

စစ်မှန်သောစီးပွားရှာခြင်းအခြေအမြစ်နှင့် သိက္ခာသမာဓိသည် ဘုရားရှင် အား အရာအားလုံးပိုင်ရှင်၊ ပိုင်ဆိုင်သူဟုလက်ခံနိုင်ခြင်းဖြစ်သည်။ အရာခပ်သိမ်း ကိုဖန်ဆင်းသောအရှင်၊ ကိုယ်တော်သည် အစအဦးကပင် တည်ရှိတော်မူသည်။ ကျွန်ုပ်တို့သည် ကိုယ်တော်၏ ဘဏ္ဍာစိုးများသာလျှင်ဖြစ်သည်။ ကိုယ်တော် သည် ကျွန်ုပ် တို့ကိုယုံကြည်၍အပ်နှင်းထားခြင်းဖြစ်သည်။ ကိုယ်တော်၏ ညွန်ကြားချက်အတိုင်း အသုံးပြုရ မည်ဖြစ် သည်’’ (Education, 137).

ကျွန်ုပ်တို့၏မိသားစုအတွက်ရုန်းကန်နေရစဉ် ဝန်ထုပ်များစွာရှိသည်။ ငွေရလမ်းကိုသာ ကျွန်ုပ်တို့စဉ်းစား တတ်ကြသည်။ သို့သော် ခရစ်တော် အနေဖြင့် ယေရှုရှင်စေခိုင်းတော်မူသောအမှုတော်အတွက် ပါဝင် ဆက်ကပ် ရန် လိုသေးသည်။ ကိုယ်တော်စေခိုင်းတော်မူချက်ကို မာကု၊ ၁၆း၁၅ ၌တွေ့ရ သည်။ အယ်လင်ဂျီဝှိုက်၏ ရေးသား ချက်မှ လည်း ‘‘ဓမ္မဆရာနှင့်သာသနာပြုဖြစ်မှ အမှုတော်ဆောင်ဟုသတ်မှတ်ခြင်းမပြုနိုင်ပါ။ ရွင်လန်း စွာနှင့် ဝမ်းမြောက်ဖွယ် သတင်းစကားကိုပြောသူတိုင်းသည် ဘုရားရှင်၏အမှုတော်ဆောင်ရွက်သူများ ဖြစ်သည်။ လူကြီး လူငယ်၊ မြင့်သည်နှိမ့်သည်ဟူ၍မရှိပါ။ ပညာရှိ၊ ပညာမရှိ ဟူ၍လည်း မသက်ဆိုင်ပါ။ အမိန့်တော်မှာ ပေးကမ်း ကြရန်ဖြစ်သည်’’ (Education, p. 264).

‘‘ဘုရားသခင်စီစဉ်ပေးသော အသက်တာခရီးအတိုင်း ကျွန်ုပ်တို့ လျှောက်လှမ်းသွားရန်လိုသည်။ အကောင်းဆုံးလုပ်ဆောင်နိုင်သောအရာမှာ ကျွန်ုပ်တို့ အတွက် အလွယ်ကူဆုံးဖြစ်သည်။ ကိုယ်တော်ထံ ဆက်ကပ် အပ်နှံခြင်းပင်ဖြစ်သည်။ ဘုရားရှင်ပြင်ဆင်ေပးသမျှကို ကျွန်ုပ်တို့ မျက်ခြေမပြတ် စောင့်ကြည့်ရန် ဖြစန်သည်။ ထိုသို့သောစည်းမျဉ်းသည် အလုံခြုံဆုံးဖြစ်၍ လုပ်ေဆာင်ရန် ရွေးချယ်ရမည့်အရာြဖစ်သည်’’ (Education, p. 267). -ဝ-